Diari Oficial de la Generalitat Valenciana


Sumari del DOGV 6332, del 13-08-2010 (2010/8686)

RESOLUCIÓ d'1 de juliol de 2010, de la Conselleria d'Educació, per la qual es modifica l'autorització al centre autoritzat elemental de música Centre d'Estudis Musicals Mestre Palau, de Moncada.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6332

Data del DOGV
:   13-08-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/8686


Data del document
:   01-07-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ d'1 de juliol de 2010, de la Conselleria d'Educació, per la qual es modifica l'autorització al centre autoritzat elemental de música Centre d'Estudis Musicals Mestre Palau, de Moncada. [2010/8686]  
L'expedient ha sigut iniciat pel representant de la titularitat del centre autoritzat elemental de música Centre d'Estudis Musicals Mestre Palau, número de codi 99608788, de Moncada, en sol·licitud de modificació de l'autorització per trasllat d'instal·lacions.  
Per Orde de la Conselleria de Cultura, Educació i Esport, de 29 de març de 1996 (DOGV de 25.03.1996), es va autoritzar el centre per a impartir ensenyances de Música, de les especialitats instrumentals de Grau Elemental: Piano, Violí, Viola, Violoncel, Contrabaix, Guitarra, Oboé, Flauta Travessera i de Bec, Clarinet, Saxòfon, Fagot, Trompa, Trompeta, Trombó, Tuba i Percussió i una capacitat per a 350 llocs escolars.  
L'expedient ha sigut tramitat per la Direcció Territorial d'Educació, i inclou l'informe favorable de la Unitat Tècnica de Construccions.  
Vistes la Llei Orgànica 8/1985, de 3 de juliol (BOE núm.159 de 04.07.85), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 389/1992, de 15 d'abril (BOE de 28.04.1992), pel qual s'establixen els requisits mínims dels centres que impartixen ensenyances artístiques; el Reial Decret 321/1994, de 25 de febrer (BOE de 06.04.1994), sobre autoritzacions a centres docents privats per a impartir ensenyances artístiques, modificat pel Reial Decret 131/2010, de 12 de febrer (BOE de 12.03.2010); i el Decret 158/2007, de 21 de setembre (DOGV de 25.09.2007), del Consell, pel qual s'establix el currículum de les ensenyances professionals de Música i es regula l'accés a estes ensenyances.  
Vista la proposta del director general d'Ordenació i Centres Docents de data 1 de juliol de 2010 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
Primer  
Modificar l'autorització per trasllat d'instal·lacions del centre que més avall s'indica, en els termes que s'especifiquen.  
Denominació genèrica del centre: centre autoritzat elemental de música  
Denominació específica del centre: Centre d'Estudis Musicals Mestre Palau  
Titularitat: Centre Artisticomusical de Moncada  
Anterior domicili: C/ del Negre, núm.27  
Nou domicili: C/ Major, núm.14  
Localitat: Moncada (46574)  
Província: València  
Codi: 85387817  
El centre impartirà les ensenyances que se li van autoritzar per l'orde anteriorment citada, sense variació del nombre de llocs escolars per al Grau Elemental.  
Segon  
Qualsevol modificació dels termes d'esta orde requerirà la preceptiva autorització de l'administració educativa.  
Tercer  
El que disposa la present resolució donarà lloc a les corresponents inscripcions en el Registre de Centres Docents de la Comunitat Valenciana.  
Quart  
La present resolució tindrà efectes des de la data en què es dicta. No obstant això, els seus efectes acadèmics s'entenen referits a l'inici del pròxim curs escolar.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, la present resolució esgota la via administrativa i contra esta es pot interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació en el termini d'un mes a comptar de l'endemà de la seua notificació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
València, 1 de juliol de 2010.- El conseller d'Educació: Alejandro Font de Mora Turón.